Andaman Princess Resort & Spa, Insel Ko Kho Khao | Restplatzbörse
111 Moo 3; Tambon Koh Kor khao; Amphur Takuapa; Phang Nga 82190
Mehr Hotels in Insel Ko Kho Khao
Beliebte Urlaubsorte in der Nähe von Insel Ko Kho Khao Smashwords – Dikeledi tša Ntu – a book by David Marosa
Dikeledi tša Ntu
By David Marosa
Setšo ke bohwa ba rena, ntle le sona tšwelopele e tlaba tathlego. Dikeledi tša Ntu ke kgoboketšo ya direto tša polelo ya Sepedi ye e ngwetšweng ka maikemišetšo a go boloka, go ruta, go lemoša, go thlothloletša le go re gopotša ka tšeo di bego dile gona kgale setšong. More
Dikeledi tša Ntu ke kgoboketšo ya direto tša Sepedi tše llelang go lathlega ga setšo le go timela ga ditsela tšeo bagologolo ba rena ba bego ba tsamaya ka tšona. Maikemišetšo ke go boloka, go ruta, go lemoša, go thlothloletša le gopotša ka tšeo di bego dile gona kgale setšong.
Kgoboketšong ye ya direto re hwetša direto ka mehuta-huta ya tsona go tloga ka thetogale, thetototumišo, thetolerato go fihla go kodiamalla le e mengwe ka melaetša e fapa-fapanego.
Bukeng ye re hwetša Sereto ka Kgoši Dennis Matlhaba Langa II wa lefaseng la Bakenburg a bušitšeng go tloga 1976 go fihla 2002. Sereto se ke kanegelo ya tša bophelo ba gagwe go tloga tswalong, kgolong, mošomong le bogošing ba gagwe.
Re hwetša bo Thobela Ditlou, bo Sekotwana, bo Ramadimetša le tše dingwe ele dithetotumišo eleng direto tša moano le mabitšo a bagolo-golo ba rena eleng a mangwe a mabitšo a re sa reellang bana ba rena ka ona.
Gona gape le ditheto nyefolo tšeo di re gopotšang ka tsela tsa borapedi ba kgale, tsebo le kwišišo ya Modimo jwalo ka “Gware tsho” le bo “Go padile” le tše dingwe tše dinyefolang mekgwa ya sejwale-jwale ya bophelo.
Re hwetša gape le ditheto lerato tše tshwanang le bo “Pitšana le bo “Selo boreletšana” go tšona re bona lerato la thlago ya Mosadi le bogolo ba gage setšhabeng go tshwana le seretong sa “Mmopi mpopi”, e leng direto tše di lekang go bušetša tsebo, kwešišo le thlompho go Basadi ka tsela ye bego ba hlomphiwa ka yona kgale.
Gona gape le tše dingwe ditheto keletši jwalo ka “Koti-koti Makoti” go bolelwang ka bo makoti le bakgonyana ba matšatšing a lehono. Di sa felle fela ka tšeo, gona le ditheto sello jwalo k abo “Kodiamalla” le tše dingwe. Dikeledi tša Ntu ke buka e tletšeng ka maele le megopolo eo e lekang go re bušetša ditseleng le setšong tša bagologolo ba rena. Ge re sa tsebe mo re tšwang re ka se tsebe mo re yang.
Tags: south africa sepedi sesotho sa leboa literature ditlou kodiamalla dikeledi mathlaba ntu ramadimeta
About David Marosa
Read David Marosa's Smashwords Interview
Learn more about David Marosa